La sala, non mui grande, asitiada na primera planta l’edificiu de servicios, tenía suelu de madera que-y un aire rústicu pero funcional. Fredo y yo sentámonos nuna de les últimes sielles. Xusto delantre taben tolos compañeros, dalgunos de les zones más peligroses del campu.
#000010
Respiré al comprobar que dende la sala nun se-yos sentía al otru llau les valles, aquel soníu día y nueche taba acabando colos nervios de munchos refuxaos.
#000012
La situación anguaño ta estancada. Diz el comandante.
Nun somos a avanzar pero tampoco perdemos tarrén como lo facíemos cuando too entamó, hai yá seis meses.
Eso nun ye tou. Tenemos una bona noticia. El nuesu téunicu de radio consiguió contautar col campu de refuxaos de Bilbao.
#000013
Nel Xixón 2 había trés mil persones, ye tolo que quedaba de Xixón. La seguridá taba al cargu de dalgunos militares llegaos a lo primero dende Noreña, tamién había policíes llocales, nacionales y guardies civiles, toos cola moral en suelu y l’estómagu gatuñáu per dientro al alcordase que tuvieren de sacrificar la familia pa protexer al restu. Un guardia contaba ente llárimes lo que vió al llegar a so casa nel cuartel de Contrueces: restos ensangrentaos de la muyer y los fios, de trés y dos años, nada más quedaba en tola casa.
#000016
Notábase allegría nos compañeros. Fredo y yo mirámonos ensin creyer muncho naquelles pallabres. A los dos meses del caos tamién nos dicíen que llegaríen barcos dende Inglaterra pa evacuar neños y muyeres pero naide llegó, namás un barcu pequeñu y tou furruñusu con dalgo de comida.
#000018
Pa que lleguen eses tropes que yá tán ayudando en Santander fai falta un sitiu onde posar el páxaru.
Pa esa operación van necesitase voluntarios. Ye mui arriesgada. Los zulus tienen el campu arrodiáu y en dalgunos llaos a piques de metese dientro.
#000019
El plan podía resumise mui rápido. El campu, enllenu refuxaos nun tenía sitiu pa posase l’helicópteru, había de facese sitiu. El Molinón diba ser la pista aterrizaxe. La nuesa misión yera: revisar y trancas les entraes, llimpialu de zulus y colocar señales. El campu fútbol, apegáu al Piles, tenía toles entraes trancaes pero según delles informaciones dientro quedaba dalgún qu’otru cabrón, con non sanes intenciones.
#000020
La tiesta d’aquel fiu de perra fizo un ángulu pel aire dexando detrás un rastru sangre. El zombi cayía fulmináu al suelu, col sangre a golfaraes saliendo d’onde taba la tiesta. Maldita la hora que mos ofrecimos voluntarios, aquello taba enlleno cabrones esfamiaos, yera la tercera vegada que salimos pelos pelos.
#000022
Cuidáu cola puerta esa. Nun quiero más sustos.
Sustu’l que teo nel cuerpu. Toi sudáu enteru. Falaba sele. Los ruios atrayíen a aquellos cabrones y nun sabíemos lo que taba al otru llau de la puerta.
Fredo, abre cuando te diga. Tate al tantu.
#000023
Llevanté l’hachu dispuestu a cargame lo que fuere a salir. Yá sabíemos que facer, derecho a la tiesta.
#000024
Fredo cola mano sudorosa xiró la maniella y abrió de golpe la puerta los vestuarios, d’ellí al campu nun podía llevanos muncho.
#000025
Aguardamos, nun se sentía nada, nengún ruiu. Pasé delantre, con cuidáu y atentu a esos requexos escuros de les esquines, ún podía salinos en cualesquier momentu. Avanzabamos siguiendo la feble lluz que llegaba del esterior, yá tábemos cerca’l campu. Detrás sentía’l respirar asustáu de Fredo, nunca mos dixeron que’l mieu se metía adientro como’l fríu.
#000026
Miré de regüeyu a Fredo y pudi sentir que taba más asustáu que yo. Yeren trés escontra nosotros dos, anque armaos tábemos cagaos de mieu. Si mos mordíen o arañabaen, yá sabíemos lo que mos quedaba, vagar perhí a la gueta comida, daba lo mesmo perros que gatos, que paisanos.
#000028
De sutrucu dexé de sentir l’aliendu de Fredo. Asustáu, xiré y vilu, un cachu zombi, namás troncu, brazu y tiesta coyía pola pata a un Fredo blancu como la ñeve. Llevanté’l hachu y d’un golpe taraze-y el brazu, dempués la tiesta, aquello dexó de ser problema.
#000029
Entos sentílo, unes manes fries y dures como l’aceru d’Ensidesa ficieron presa en min, nun sé cómo, la muyer corrió más y yá taba enriba, les mandíbules averábense peligrosamente al gargüelu.
#000030
Xiré, revolvíme como los aguarones cuando se ven acorralaos y d’un puñetazu salió la Non Muerta disparada p’atrás, dos zapicaes y cayó en suelu a los pies de los otros dos castrones que veníen detrás, ún d’ellos zarapicó cola muyer y entos aproveché pa d’un golpe mete-y un fierru nel estómadu, aquellos cosos nun aparaben de sorprendeme, seguía caminando col fierru pasandolu de llau a llau.
#000031
Yá namás quedaben dos, la muyer arrastrábase pel suelu colos brazos estiraos y ximiendo, l’home había perdió l’equilibriu pol fierru y taba faciendo palanca escontra’l suelu, aquella barra taba pasándolu como una pinchu morunu. De la muyer ocupéme col hachu, los güesos del pescuezu al dixebrase ficieron un ruíu, como’l de la lleña al partilo. Fredo ensin pensalo, arrancó la motosierra que llevaba na mano y cortó de riba a abaxo al zombi que quedaba.
#000034